Document ID: 32001D0754

32001D0754
L 282/81
SLUŽBENI LIST EUROPSKE UNIJE
ODLUKA KOMISIJE
od 23. listopada 2001.
o izmjeni Odluke 93/197/EEZ o uvozu kopitara iz Svetog Petra i Mikelona
(priopćena pod brojem dokumenta C (2001) 3166)
(Tekst značajan za EGP)
(2001/754/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Odlukom Komisije 2001/298/EZ (2), a posebno njezin članak 13. stavak 2., članak 15., članak 16., članak 19. točke i. i ii.,
budući da:
(1)
Odlukom Vijeća 79/542/EEZ (3), kako je zadnje izmijenjena Odlukom Komisije 2001/731/EZ (4) sastavljen je popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i mesnih proizvoda.
(2)
Sveti Petar i Mikelon su uvršteni u dio 1. Odluke 79/542/EEZ, stoga je u načelu odobren uvoz kopitara u države članice.
(3)
Odlukom Komisije 93/197/EEZ (5), kako je zadnje izmijenjena Odlukom 2001/619/EZ (6) su utvrđeni uvjeti zdravlja životinja i veterinarskog certificiranja za uvoz registriranih kopitara i kopitara za rasplod i proizvodnju.
(4)
Nakon Komisijine veterinarske inspekcije u Svetom Petru i Mikelonu, čini se da je zdravstvena stanje kopitara pod zadovoljavajućom kontrolom veterinarskih službi, a prije svega dostupnost karantene omogućava siguran uvoz kopitara iz trećih zemalja u Sveti Petar i Mikelon.
(5)
Stoga se čini primjerenim utvrditi uvjete zdravljem životinja i veterinarskog certificiranja za uvoz kopitara u države članice u skladu sa zdravstvenim stanjem kod životinja iz predmetne treće države te izmijeniti Odluku 93/197/EEZ u skladu s navedenim.
(6)
Radi jasnoće će se za izmjene popisa trećih zemalja koristiti ISO oznaka za državu.
(7)
Mjere predviđene ovom Odlukom su u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Države članice odobravaju uvoz registriranih kopitara i kopitara za rasplod i proizvodnju iz Svetog Petra i Mikelona u skladu sa zahtjevima iz certifikata o zdravlju životinja iz Priloga II. (G) Odluci 93/197/EEZ.
Članak 2.
Odluka 93/197/EEZ se mijenja kako slijedi:
1.
Sljedeće se riječi dodaju Prilogu I.:
„Grupa G
Sveti Petar i Mikelon (PM)”
2.
Prilogu II. se dodaje slijedeće:
(a)
„G Zdravstveni certifikat za uvoz registriranih kopitara i kopitara za rasplod i proizvodnju iz trećih zemalja uvrštenih u Grupu G.”;
(b)
Prilog ovoj Odluci.
Članak 3.
Ova je Odluka upućena državama članicama
Sastavljeno u Bruxellesu 23. listopada 2001.

Labels: 3
18
6